č. 325/2011
Vyhláška
Ministerstva dopravy, výstavby a regionálneho rozvoja Slovenskej republiky

z 5. októbra 2011

o obsahu záverečného technicko-ekonomického hodnotenia stavby nájomných bytov a náhradných nájomných bytov

Ministerstvo dopravy, výstavby a regionálneho rozvoja Slovenskej republiky podľa § 23 zákona č. 443/2010 Z. z. o dotáciách na rozvoj bývania a o sociálnom bývaní a § 12 zákona č. 261/2011 Z. z. o poskytovaní dotácií na obstaranie náhradných nájomných bytov ustanovuje:

§ 1
Touto vyhláškou sa ustanovuje obsah záverečného technicko-ekonomického hodnotenia stavby nájomných bytov a náhradných nájomných bytov (ďalej len „záverečné hodnotenie stavby“) predkladaného Ministerstvu dopravy, výstavby a regionálneho rozvoja Slovenskej republiky podľa osobitných predpisov.)

§ 2
(1)	 Záverečným hodnotením stavby sa posudzuje kvalita realizovaných stavebných prác, jej súlad s projektovou dokumentáciou a prevádzková efektívnosť stavby.
(2)	 Vzor záverečného hodnotenia stavby je uvedený v prílohe č. 1.
(3)	 Záverečné hodnotenie stavby sa v časti realizačnej vyhotovuje na vzorke piatich nájomných bytov alebo náhradných nájomných bytov (ďalej len „byt“) a 50 % schodiskového priestoru, ktorý je spoločnou časťou bytového domu. Ak sa obstaráva päť a menej bytov, hodnotia sa všetky byty a ak stavba má len jeden schodiskový priestor, hodnotí sa celý tento priestor.
(4)	 Postup pri vypracovaní záverečného hodnotenia stavby je upravený v návode na vyhotovenie záverečného hodnotenia stavby, ktorý je uvedený v prílohe č. 2.
(5)	 Súčasťou záverečného hodnotenia stavby je fotodokumentácia stavby obsahujúca najviac 20 farebných fotografií hodnotených častí stavby podľa časti B prílohy č. 1. Súbor fotografií obsahuje fotografie fasády zo všetkých vonkajších strán stavby a schodiskového priestoru.
(6)	 Na základe percentuálneho podielu vypočítaného z dosiahnutého počtu bodov k maximálnemu počtu bodov sa slovne vyjadrí hodnotenie stavby.
(7)	 Záverečné hodnotenie stavby sa predloží v listinnej podobe a elektronickej podobe. 

§ 3

Táto vyhláška nadobúda účinnosť 1. novembra 2011.

Ján Figeľ, v.r 

							Príloha č.1 k vyhláške č. 325/2011 Z. z.
VZOR
ZÁVEREČNÉ TECHNICKO–EKONOMICKÉ HODNOTENIE STAVBY 
A.  Základné údaje 
Názov stavby:		
Miesto stavby:		
Číslo listu vlastníctva pozemku, na ktorom je umiestnená stavba:		
Číslo zmluvy o poskytnutí dotácie:		
Oprávnené náklady stavby (v eurách):		
Výška dotácie (v eurách):		
Výška ostatných zdrojov (v eurách):		
v tom:		
-	úver zo Štátneho fondu rozvoja bývania		
-	rozpočet žiadateľa		
-	svojpomocne vykonané práce		
-	úver za komerčných podmienok		
-	iné zdroje		
Zmluvne dohodnutý termín dokončenia stavby:		
Zmluvne dohodnutý termín kolaudácie stavby:		
Skutočný termín dokončenia stavby:		
Skutočný termín kolaudácie stavby:		
Označenie projektanta stavby:
uvedie sa 
•	názov projektanta, prípadne meno a priezvisko projektanta
•	sídlo, prípadne miesto podnikania 
•	identifikačné číslo organizácie		
Označenie zhotoviteľa stavby:
uvedie sa 
•	názov zhotoviteľa, prípadne meno a priezvisko zhotoviteľa
•	sídlo, prípadne miesto podnikania 
•	identifikačné číslo organizácie 		

B. Technické hodnoTENIE realizácie stAVBY

HODNOTENÁ ČASŤ STAVBY	MAX. POČET BODOV	BODOVÉ HODNOTENIE	
Poznámka/ POPIS	
				
B.1.VONKAJŠIE POVRCHOVÉ ÚPRAVY				
B.1.1 Rovnomernosť zrnitosti omietky	1			
B.1.2 Rovnomernosť farebnej úpravy	1			
B.1.3 Rovinnosť ostenia	1			
B.1.4 Rovinnosť nároží	1			
B.1.5 Kvalita úpravy sokla	1			
B.2. VNÚTORNÉ POVRCHOVÉ ÚPRAVY				
B.2.1 Byt č.1 – ... podlažie, b.č. ... 	1			
B.2.2 Byt č.2 – ... podlažie, b.č. ... 	1			
B.2.3 Byt č.3 – ... podlažie, b.č. ... 	1			
B.2.4 Byt č.4 – ... podlažie, b.č. ... 	1			
B.2.5 Byt č.5 – ... podlažie, b.č. ... 	1			
B.3. ZVISLÉ KONŠTRUKCIE				
B.3.1 Byt č.1 – ... podlažie, b.č. ... 	1			
B.3.2 Byt č.2 – ... podlažie, b.č. ... 	1			
B.3.3 Byt č.3 – ... podlažie, b.č. ... 	1			
B.3.4 Byt č.4 – ... podlažie, b.č. ... 	1			
B.3.5 Byt č.5 – ... podlažie, b.č. ... 	1			
B.4. SCHODISKO				
B.4.1 Vchod č. ... 	1			
B.4.2 Vchod č. ... 	1			
B.5. VÝPLNE OTVOROV				
B.5.1 Byt č.1 – ... podlažie, b.č. ... 	1			
B.5.2 Byt č.2 – ... podlažie, b.č. ... 	1			
B.5.3 Byt č.3 – ... podlažie, b.č. ... 	1			
B.5.4 Byt č.4 – ... podlažie, b.č. ... 	1			
B.5.5 Byt č.5 – ... podlažie, b.č. ... 	1			
B.6. ZARIAĎOVACIE PREDMETY				
B.6.1 Byt č.1 – ... podlažie, b.č. ... 	1			
B.6.2 Byt č.2 – ... podlažie, b.č. ... 	1			
B.6.3 Byt č.3 – ... podlažie, b.č. ... 	1			
B.6.4 Byt č.4 – ... podlažie, b.č. ... 	1			
B.6.5 Byt č.5 – ... podlažie, b.č. ... 	1			
B.7. TERMÍN KOLAUDÁCIE 	1			
B.8. TERMÍN DOKONČENIA STAVBY 	1			
B.9. ZHOTOVITEĽ STAVBY 	1			
B.10. KOLAUDAČNÉ  ROZHODNUTIE 	2			
B.11. ZAKLADANIE STAVBY 	4			
B.12. BEZBARIÉROVÝ PRÍSTUP	5			
Počet bodov spolu:				
Bodové hodnotenie/maximálny počet bodov (v %)		
Slovné hodnotenie kvality realizovaných prác:		
C. Ekonomické hodnotenie stavby
C.1. Prevádzkové zaťaženie stavby

HODNOTENÁ ČASŤ STAVBY	MAX. POČET BODOV	BODOVÉ HODNOTENIE	
Poznámka/ POPIS	
C.1.1.  Potreba energie na vykurovanie	10			
C.1.2. Potreba energie na ohrev TUV	3			
C.1.3. Využitie energie z obnoviteľných zdrojov	6			
C.1.4. Okná na bytoch s mikrovetraním	5			
C.1.5. Využitie zrážkových vôd	3			
Počet bodov spolu:				
Bodové hodnotenie/maximálny počet bodov (v %)		
Slovné prevádzkové hodnotenie stavby:		
C.2. ekonomické parametre stavby
Oprávnené náklady stavby (v eurách):
v tom		
-	náklady na stavbu		
-	 náklady na projektovú dokumentáciu	-	
Náklady stavby podľa konečnej faktúry (v eurách): 		
Obostavaný priestor stavby (v m3):        		
Oprávnené náklady stavby na 1 m3 obostavaného priestoru (v eurách/m3):		
Náklady stavby na 1 m3 obostavaného priestoru (v eurách/m3):		
Náklady stavby podľa konečnej faktúry na 1 m3 obostavaného priestoru
 (v eurách/m3):		

D. ZÁVEREČNÉ technicko- ekonomické HODNOTENIE STAVBY 

E. FOtodokumetácia Stavby

	

Dátum: .............
Hodnotenie vypracoval odborný dozor žiadateľa (meno a priezvisko):
Podpis a odtlačok pečiatky odborný dozor žiadateľa:
Podpis štatutárneho zástupcu žiadateľa:

F. VYJADRENIE K ZÁVEREČNÉMU technicko-ekonomickÉMU HODNOTENIU STAVBY:
F.1 Vyjadrenie projektanta stavby:

...............................................................................................
Meno a priezvisko zástupcu projektanta stavby, ktorý vypracoval vyjadrenie

..............................................................................
Podpis štatutárneho zástupcu projektanta stavby

F.2 Vyjadrenie zhotoviteľa stavby:

...............................................................................................
Meno a priezvisko zástupcu zhotoviteľa stavby, ktorý vypracoval vyjadrenie

..............................................................................
Podpis štatutárneho zástupcu projektanta stavby

F.3 Vyjadrenie krajského stavebného úradu:

...............................................................................................
Meno a priezvisko zamestnanca krajského stavebného úradu, ktorý vypracoval vyjadrenie

..............................................................................
Podpis zástupcu krajského stavebného úradu

Príloha č.2 k vyhláške č.  325/2011 Z. z.
Návod na vYHOTOVENIE ZÁVEREČNÉHO TECHNICKO–EKONOMICKÉHO HODNOTENIA STAVBY 

A. ZÁKLADNÉ ÚDAJE
Názov stavby
Uvedie sa názov stavby podľa zmluvy o poskytnutí dotácie.
Miesto stavby
Uvedie sa miesto stavby podľa zmluvy o poskytnutí dotácie.
Číslo listu vlastníctva
Uvedie sa číslo listu vlastníctva, v ktorom je zapísaný pozemok.
Číslo zmluvy o poskytnutí dotácie
Uvedie sa číslo zmluvy o poskytnutí dotácie na hodnotenú stavbu.
Oprávnené náklady stavby
Uvedie sa výška oprávnených nákladov v eurách podľa zmluvy o poskytnutí dotácie na hodnotenú stavbu.
Výška dotácie 
Uvedie sa výška dotácie v eurách podľa zmluvy o poskytnutí dotácie na hodnotenú stavbu.
Výška vlastných zdrojov
Uvedie sa výška vlastných finančných prostriedkov v členení úver zo Štátneho fondu rozvoja bývania, prostriedky hradené z rozpočtu žiadateľa alebo svojpomocne vykonané práce, prípadne prostriedky z iných zdrojov (úver za komerčných podmienok, pôžička a pod.). Svojpomocne vykonané práce sú práce vykonané na stavbe žiadateľom prípadne ním zabezpečenými osobami.
Zmluvne dohodnutý termín dokončenia stavby
Uvedie sa dátum dokončenia stavby podľa zmluvy o poskytnutí dotácie; na zmeny dohodnuté v dodatkoch sa neprihliada.
Zmluvne dohodnutý termín kolaudácie stavby
Uvedie sa dátum kolaudácie stavby podľa zmluvy o poskytnutí dotácie; na zmeny dohodnuté v dodatkoch sa neprihliada.
Skutočný termín dokončenia stavby
Uvedie sa dátum dokončenia stavby uvedený v zápise o preberaní stavby.
Skutočný termín kolaudácie stavby
Uvedie sa dátum nadobudnutia právoplatnosti rozhodnutia o kolaudácii stavby.
Označenie projektanta stavby
V prípade právnickej osoby sa uvedie názov projektanta, jeho sídlo  a identifikačné číslo organizácie.
V prípade, ak je projektantom fyzická osoba uvedie sa jeho meno, priezvisko a miesto podnikania.
Označenie zhotoviteľa stavby
V prípade právnickej osoby sa uvedie názov zhotoviteľa, jeho sídlo  a identifikačné číslo organizácie.
V prípade, ak je zhotoviteľom fyzická osoba sa uvedie jeho  meno, priezvisko a miesto podnikania.

B. TECHNICKÉ HODNOTENIE realizácie STAVBY
B. 1.	VONKAJŠIE POVRCHOVÉ ÚPRAVY
B.1.1 Rovnomernosť zrnitosti omietky 
Hodnotí sa dodržanie zrnitosti omietky, ako vonkajšej povrchovej úpravy fasády podľa návrhu v projektovej dokumentácii stavby, dodržanie rovnomernosti nanesenia vrstvy. 
Ak zrnitosť omietky zodpovedá požiadavkám uvedeným v projektovej dokumentácii a je dodržaná rovnomernosť jej nanesenia, v bodovom hodnotení sa uvedie hodnota „1“. Pri nedodržaní požadovaných parametrov sa v bodovom hodnotení uvedie hodnota „0“ a zdôvodní sa to v časti „Popis“.
B.1.2 Rovnomernosť farebnej úpravy
Hodnotí sa dodržanie odtieňa a farebnosti náteru ako uzatváracej vonkajšej povrchovej úpravy fasády podľa návrhu v projektovej dokumentácii stavby, dodržanie rovnomernosti nanesenia farby. 
Ak farebnosť zodpovedá požiadavkám uvedeným v projektovej dokumentácii a je dodržaný odtieň na celej stavbe, v bodovom hodnotení sa uvedie hodnota „1“. Pri nedodržaní požadovaných parametrov sa v bodovom hodnotení uvedie hodnota „0“ a v časti „Popis“ sa uvedie odôvodnenie – nedostatky. 
B.1.3 Rovinnosť ostenia 
Hodnotí sa dodržanie vertikálnej a horizontálnej úpravy ostenia, ich rovnosť, rozmerová presnosť podľa projektu stavby.
Ak je dodržaná vertikálna a horizontálna úprava ostenia, ich rovnosť, rozmerová presnosť podľa projektu stavby na celej stavbe, v bodovom hodnotení sa uvedie hodnota „1“. Pri nedodržaní požadovaných parametrov sa v bodovom hodnotení uvedie hodnota „0“ a v časti „Popis“ sa uvedie odôvodnenie – nedostatky. 
B.1.4 Rovinnosť nároží 
Hodnotí sa dodržanie vertikálnej a horizontálnej úpravy nároží, ich rovnosť a presnosť.
Ak je dodržaná vertikálna a horizontálna úprava nároží, ich rovnosť a presnosť podľa projektu stavby na celej stavbe v bodovom hodnotení sa uvedie hodnota „1“. Pri nedodržaní požadovaných parametrov sa v bodovom hodnotení uvedie hodnota „0“ a v časti „Popis“ sa uvedie odôvodnenie – nedostatky. 
B.1.5 Kvalita úpravy sokla 
Hodnotí sa dodržanie predpísanej úpravy sokla podľa  projektovej dokumentácie a jeho rovinnosti, úpravy sokla, rovnomernosť zrnitosti a farebnosti, rozmerová presnosť, v prípade obkladu rozmerová presnosť škár, ostenia, nároží.
Ak sú všetky hodnotené parametre na celej stavbe spracované podľa projektu stavby, v bodovom hodnotení sa uvedie hodnota „1“. Pri nedodržaní požadovaných parametrov sa v bodovom hodnotení uvedie hodnota „0“  a v časti „Popis“ sa uvedie odôvodnenie – nedostatky.
B.2. VNÚTORNÉ POVRCHOVÉ ÚPRAVY
Hodnotí sa päť bytových jednotiek stavby. Pri menšom počte bytov ako päť sa hodnotia všetky novozískané byty. 
V každom z hodnotených bytov sa hodnotí kvalita realizácie povrchových úprav omietok, obkladov, dlažieb, plávajúcich podláh, cementových poterov a náterov z hľadiska zrnitosti a rovnomernosti, rovinnosti, detailov ukončenia v styku rozdielnych povrchových úprav, ich prechodov, kvality materiálov, prechodov inštalačných vedení a armatúr. 
Ak sú všetky hodnotené parametre v byte vyhovujúce, v bodovom hodnotení sa uvedie hodnota „1“. Pri výskyte aspoň jedného prípadu nekvalitne realizovanej práce v hodnotenom byte sa pre tento byt v bodovom hodnotení uvedie hodnota „0“ a v časti „Popis“ sa uvedie odôvodnenie – nedostatky.

B.3. ZVISLÉ KONŠTRUKCIE
Hodnotí sa päť bytových jednotiek stavby. Pri menšom počte bytov ako päť sa hodnotia všetky novozískané byty. 
Hodnotí sa kvalita realizácie zvislých deliacich konštrukcií z hľadiska vertikálnej a horizontálnej presnosti, dodržania ich umiestnenia a rozmerov podľa projektovej dokumentácie, dodržania umiestnenia a rozmerov otvorov, navrhnutých v projekte stavby. Pri hodnotení vertikálnej rovinnosti musia byť dodržané hodnoty uvedené v príslušných technických predpisoch. 
Ak sú všetky hodnotené parametre v byte vyhovujúce v bodovom hodnotení sa uvedie hodnota „1“. Pri výskyte aspoň jedného prípadu nekvalitne realizovanej práce v hodnotenom byte sa pre tento byt v bodovom hodnotení uvedie hodnota „0“ a v časti „Popis“ sa uvedie odôvodnenie – nedostatky.
B.4. SCHODISKO
Hodnotí sa 50% schodiskových priestorov stavby. V prípade jedného schodiskového priestoru sa hodnotí tento priestor. Pri mezonetových bytoch sa hodnotí aj 50 % vnútrobytových schodiskových priestorov. Pri menšom počte bytov ako päť sa hodnotia vnútrobytový schodiskový priestor vo všetkých bytoch. Pri výskyte aspoň jedného prípadu nekvalitne realizovanej práce v hodnotenom byte sa pre tento byt pridelí 0 bodov.
Hodnotí sa kvalita realizácie schodiskových konštrukcií vzhľadom na dodržanie rozmerov stupňov, podstupníc, šírky ramien, medzipodest, povrchovej úpravy schodiskových stupňov, ich hrán, ako aj uchytenia a dodržania rozmerov a materiálu zábradlia a realizácie podschodiskového priestoru navrhnutých v projekte stavby. 
Ak sú všetky hodnotené parametre vyhovujúce, v bodovom hodnotení sa uvedie hodnota „1“. Pri výskyte aspoň jedného prípadu nekvalitne realizovanej práce v bodovom hodnotení sa uvedie hodnota „0“ a v časti „Popis“ sa uvedie odôvodnenie – nedostatky.
B.5. VÝPLNE OTVOROV
Hodnotí sa päť bytových jednotiek stavby. Pri menšom počte bytov ako päť sa hodnotia všetky novozískané byty.
Hodnotí sa kvalita osadenia zárubní dverí a okenných rámov z hľadiska umiestnenia, rozmerov a typov uvedených a špecifikovaných v projektovej dokumentácii, ich vertikálnej a horizontálnej presnosti osadenia, kvality materiálov a povrchových úprav. 
Ak sú všetky hodnotené parametre v byte vyhovujúce, v bodovom hodnotení sa uvedie hodnota „1“. Pri výskyte aspoň jedného prípadu nekvalitne realizovanej práce v hodnotenom byte sa pre tento byt v bodovom hodnotení uvedie hodnota „0“ a v časti „Popis“ sa uvedie odôvodnenie – nedostatky.
B.6.  ZARIAĎOVACIE PREDMETY
Hodnotí sa päť bytových jednotiek stavby. Pri menšom počte bytov ako päť sa hodnotia všetky novozískané byty.
Hodnotí sa kvalita materiálu a kvalita osadenia sanitárnych zariaďovacích predmetov, kuchynských liniek, batérií, vypínačov, zásuviek z hľadiska umiestnenia, rozmerov a typov uvedených a špecifikovaných v projektovej dokumentácii.
Ak sú všetky hodnotené parametre v byte vyhovujúce, v bodovom hodnotení sa uvedie hodnota „1“. Pri výskyte aspoň jedného prípadu nekvalitne realizovanej práce v hodnotenom byte sa pre tento byt v bodovom hodnotení uvedie hodnota „0“ a v časti „Popis“ sa uvedie odôvodnenie – nedostatky.
B.7.  TERMÍN KOLAUDÁCIE
Ak žiadateľ nezmení termín kolaudácie stavby uvedený v zmluve o poskytnutí dotácie, na zmeny dohodnuté v dodatkoch sa neprihliada, uvedie sa v bodovom hodnotení hodnota „1“.

B.8. TERMÍN DOKONČENIA STAVBY
Ak žiadateľ dokončí stavbu v mesiacoch apríl až október, uvedie sa v bodovom hodnotení hodnota „1“.
B.9. ZHOTOVITEĽ STAVBY
Ak počas realizácie stavby žiadateľ nezmení zhotoviteľa stavby, uvedie sa v bodovom hodnotení hodnota „1“.
B.10. KOLAUDAČNÉ ROZHODNUTIE 
Ak stavebný úrad v kolaudačnom rozhodnutí neuvedie nedostatky, uvedie sa v bodovom hodnotení hodnota „2“.
B.11. ZAKLADANIE STAVBY
Ak žiadateľ po poskytnutí dotácie na obstaranie bytov nezmení systém zakladania stavby, uvedie sa v bodovom hodnotení hodnota „4“.
B.12. BEZBARIÉROVÝ PRÍSTUP
Hodnotí sa bezbariérový prístup k stavbe a jednotlivým bytom, pričom pri  
- bezbariérovom prístupe do bytovej budovy sa pridelí 1 bod,
- bezbariérovom prístupe do bytovej budovy a časti bytov sa pridelia 2 body,
- bezbariérovom prístupe do bytovej budovy a všetkých bytov sa pridelí 5 bodov.
Bodové hodnotenie/maximálny počet bodov (v %)
Vypočíta sa podiel dosiahnutého počtu bodov k maximálnemu počtu bodov vyjadrený v percentách s matematickým zaokrúhlením na jedno desatinné miesto.
Slovné hodnotenie kvality realizovaných prác 
a)	stavba výbornej kvality  pre hodnoty od 90 % do 100%,
b)	stavba dobrej kvality pre hodnoty od 80 do 89,9%,
c)	stavba priemernej kvality pre hodnoty od 60 do 79,9%,
d)	stavba nízkej kvality pre hodnoty od 40 až 59,9% alebo
e)	stavba nevyhovujúcej kvality pre hodnoty od 0 až 39,9%.

C.  EKONOMICKÉ HODNOTENIE STAVBY
C.1. PrevÁdzkové zaťaženie stavby
C.1.1.  Hodnotí sa potreba energie na vykurovanie stavby, pričom body sa priradia takto:
	nad 50 kWh/m2 rok				0
od 43 do 50  kWh/m2 rok			2
od 37 do 42,99 kWh/m2 rok			4
od 31 do 36,99 kWh/m2 rok			6
od 25 do 30,99 kWh/m2 rok			8
pod 25 kWh/m2 rok				10

C.1.2. Hodnotí sa potreba energie na ohrev teplej úžitkovej vody, pričom body sa priradia takto:
	nad 26 kWh/m2 rok				0
od 19 do 26 kWh/m2 rok			1
od 13 do  18,99 kWh/m2 rok			2
pod 13 kWh/m2 rok				3

C.1.3. Hodnotí sa využitie energie z obnoviteľných zdrojov, pričom za každý typ obnoviteľných zdrojov sa pridelia 2 body. Obnoviteľný zdroj pre účely hodnotenia je solárny systém, využitie biomasy a tepelné čerpadlo.

C.1.4. V prípade, ak sú v bytoch okná s vetracou štrbinou, pridelí sa stavbe 5 bodov.
C.1.5. Hodnotí sa efektívnosť využitia zrážkových vôd priamo v území ak sa neodvádzajú do kanalizácie. Ak je na stavbe zrealizované využitie zrážkových vôd, napr. pre zavlažovanie, alebo je zrážková voda odvedená do vsakovacích nádrží/jám, pridelia sa stavbe 3 body.
Bodové hodnotenie/maximálny počet bodov (v %)
Vypočíta sa podiel dosiahnutého počtu bodov k maximálnemu počtu bodov vyjadrený v percentách, s matematickým zaokrúhlením na jedno desatinné miesto.
Slovné prevádzkové hodnotenie stavby
a)	stavba s nízkymi prevádzkovými nákladmi pre hodnoty od 70 % do 100%,
b)	stavba so zníženými prevádzkovými nákladmi pre hodnoty od 40 do 69,9% alebo
c)	stavba s priemernými prevádzkovými nákladmi pre hodnoty od 0 do 39,9%.

C2.  EKONOMICKÉ PARAMETRE STAVBY
Oprávnené náklady stavby
Uvedie sa výška oprávnených nákladov v eurách podľa zmluvy o poskytnutí dotácie na hodnotenú stavbu, ktorá sa následne rozčlení na náklady na realizáciu stavby a náklady na vypracovanie projektovej dokumentácie stavby.
Obostavaný priestor stavby
Uvedie sa obostavaný priestor hodnotenej budovy v m3, vypočítaný podľa platnej technickej normy.)
Oprávnené náklady stavby na 1 m3obostavaného priestoru
Uvedie sa hodnota podielu oprávnených nákladov stavby a obostavaného priestoru v eurách/m3. 
Náklady stavby na 1 m3 obostavaného priestoru
Uvedie sa hodnota podielu nákladov stavby a obostavaného priestoru v eurách/m3. 
Náklady stavby podľa konečnej faktúry na 1 m3 obostavaného priestoru
Uvedie sa hodnota podielu nákladov stavby podľa konečnej faktúry a obostavaného priestoru v eurách/m3. 
D. ZÁVEREČNÉ technicko-ekonomické HODNOTENIE STAVBY
Uvedie sa slovné hodnotenie, ktoré je kombináciou slovných hodnotení častí B a C, napríklad „stavba výbornej kvality s priemernými prevádzkovými nákladmi“.
E. FOtodokumetácia Stavby
Fotodokumentácia musí dokumentovať spracované hodnotenie, pričom je nevyhnutné, aby obsahovala farebné fotografie všetkých vonkajších strán stavby a schodiskového priestoru. 

F. VYJADRENIE K ZÁVEREČNÉMU HODNOTENIU STAVBY
F.1 Vyjadrenie projektanta stavby:
Projektant stavby sa vyjadruje k technickému hodnoteniu stavby uvedenému v časti B prílohy č. 1. Vo vyjadrení uvedie, či so záverečným hodnotením stavby súhlasí alebo nie. V prípade nesúhlasu uvedie, s ktorou časťou technického hodnotenia stavby nesúhlasí a uvedie konkrétne dôvody. V oboch prípadoch je vyjadrenie stručné a výstižné.
F.2 Vyjadrenie zhotoviteľa stavby:
Zhotoviteľ stavby sa vyjadruje k technickému hodnoteniu stavby uvedenému v časti B prílohy č. 1. Vo vyjadrení uvedie, či so záverečným hodnotením stavby súhlasí alebo nie. V prípade nesúhlasu uvedie, s ktorou časťou technického hodnotenia stavby nesúhlasí a uvedie konkrétne dôvody. V oboch prípadoch je vyjadrenie stručné a výstižné.
F.3 Vyjadrenie krajského stavebnému úradu:
Krajský stavebný úrad sa vyjadruje k  záverečnému hodnoteniu stavby, ako celku v rozsahu tých činností, ktorých plnenie zabezpečuje na hodnotenej stavbe. Vo vyjadrení uvedie, či so záverečným hodnotením stavby súhlasí alebo nie. V prípade nesúhlasu uvedie konkrétne, s ktorou časťou hodnotenia stavby nesúhlasí a uvedie konkrétne dôvody. V oboch prípadoch je vyjadrenie stručné a výstižné.